Volgens die Suid-Afrikaanse Weerdiens (SAWD) het Eloise die kus van Mosambiek met stormsterkwinde met ’n windspoed van 160 km/h getref.
’n Noodoperasie om die inwoners van Mosambiek by te staan word nou deur die organisasie Medi Response van Johannesburg onderneem.
Die weerdiens het ook ’n oranje vlak-9 waarskuwing vir die Laeveld van Mpumalanga, die noorde van Limpopo en die noordoostelike dele van KwaZulu-Natal vir Sondag uitgereik.
Die SAWD sê inwoners in die gebiede kan ontwrigtende reën verwag wat oorstromings en vloede kan veroorsaak.